
UTRENIA (cu Canoanele de rugăciune) şi
SFÂNTA LITURGHIE a Sfântului Ioan Gură de Aur din
Duminica a 20-a după Rusalii
Sfântul Apostol şi Evanghelist Luca; Sfântul Mucenic Marin
cel Bătrân; Ap. Galateni 1, 11-19; Ev. Luca 7, 11-16 (Învierea
fiului văduvei din Nain); Glasul 3, Voscreasna 9,
18 octombrie 2026
* după Octoihul Mare, ediţia 2023 şi Mineiul pe luna octombrie, ediţia 2021
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău! (de două ori)
Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 3

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Învierii glasului 3

Să se veselească cele cereşti şi să se bucure cele pământeşti! Că a făcut biruinţă cu braţul Său Domnul, călcat-a cu moartea pe moarte; Cel întâi-născut din morți S-a făcut, din pântecele iadului ne-a mântuit pe noi şi a dat lumii mare milă. (de două ori)
Slavă Tatălui şi Fiului şi Sfântului Duh!
Troparul Sfântului Apostol şi Evanghelist Luca - glasul 3
Apostole Sfinte şi Evangheliste Luca, roagă pe milostivul Dumnezeu ca să dea iertare de greşeli sufletelor noastre!
Şi acum şi pururea şi în vecii vecilor. Amin!

Troparul Născătoarei de Dumnezeu, al Învierii – glasul 3
Pe tine, ceea ce ai mijlocit mântuirea neamului nostru, te lăudăm Născătoare de Dumnezeu Fecioară. Căci cu trupul cel luat din tine, Fiul tău şi Dumnezeul nostru, prin Cruce răbdând Pătimire, ne-a mântuit pe noi din stricăciune, ca un iubitor de oameni!

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin!
Primul rând de Sedelne ale Învierii glasului 3, din Octoih
Podobie: De frumusețea fecioriei tale...
Ale Învierii

Hristos din morţi S-a sculat, începătura celor adormiţi, Cel mai întâi-născut decât zidirea şi Făcătorul tuturor celor făcute; firea cea stricată a neamului nostru a înnoit-o întru Sine. Nu vei mai stăpâni de acum, moarte, că Stăpânul tuturor ţi-a surpat puterea.

Slavă Tatălui şi Fiului şi Sfântului Duh!


Cu trupul moarte gustând, Doamne, amărăciunea morţii ai contenit-o, cu Învierea Ta; și pe om împotriva ei l-ai întărit, nimicirea blestemului celui de demult aducând, Apărătorule al vieţii noastre, Doamne, slavă Ţie!

Şi acum şi pururea şi în vecii vecilor. Amin!

A Născătoarei de Dumnezeu

De frumuseţea fecioriei tale şi de preastrălucirea curăţiei tale, Gavriil uimindu-se, a strigat ţie, Născătoare de Dumnezeu: Ce laudă vrednică voi aduce ţie? Sau ce te voi numi pe tine? Nu mă pricep și mă minunez! Pentru aceasta, precum mi s-a poruncit, strig ţie: Bucură-te, ceea ce eşti cu har dăruită!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Al doilea rând de Sedelne ale Învierii glasului 3, din Octoih
Podobie: De frumusețea fecioriei tale...
Ale Învierii
De neschimbarea Dumnezeirii Tale şi de Pătimirea Ta cea de voie, Doamne, întru sine spăimântându-se, iadul s-a tânguit: Mă cutremur de ipostasul cel nestricat al trupului, văd pe Cel nevăzut, tainic luptându-se cu mine; pentru aceasta, și cei pe care îi țin strigă: Slavă, Hristoase, Învierii Tale!
Slavă Tatălui şi Fiului şi Sfântului Duh!
Răstignirea cea necuprinsă cu mintea și Învierea cea neînțeleasă, taina cea de negrăit, o teologhisim credincioşii; că astăzi moartea şi iadul s-au prădat, iar neamul omenesc întru nestricăciune s-a îmbrăcat. Pentru aceasta, cu mulţumire strigăm: Slavă, Hristoase, Învierii Tale!
Şi acum şi pururea şi în vecii vecilor. Amin!
A Născătoarei de Dumnezeu
Pe Cel necuprins cu mintea şi nemărginit, pe Cel de o fiinţă cu Tatăl şi cu Duhul, în pântecele tău tainic L-ai încăput, Maica lui Dumnezeu. O singură și neamestecată lucrare a Treimii am cunoscut că e slăvită în lume prin naşterea ta. Pentru aceasta, cu mulţumire strigăm ție: Bucură-te, ceea ce eşti cu har dăruită!
* Notă: Întrucât la bisericile de enorie nu se citesc Catismele, deci nici Catisma 17, în locul ei nu nu se va cânta nici Polieleul „Robii Domnului“, ci se vor cânta direct Binecuvântările Învierii, dar, dacă va hotărî cel mai mare, se va putea cânta Polieleul.

Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia! 

Binecuvântările Învierii (de obicei, pe glasul 5)

Binecuvântat  ești, Doamne, învaţă-ne pe noi îndreptările Tale!

Soborul îngeresc s-a mirat, văzându-Te pe Tine între cei morţi socotit fiind și puterea morţii surpând, Mântuitorule, şi împreună cu Tine pe Adam ridicându-l, şi din iad pe toţi slobozindu-i.


Binecuvântat  ești, Doamne, învaţă-ne pe noi îndreptările Tale!

Pentru ce miruri, din milostivire, cu lacrimi amestecaţi, o uceniţelor? Îngerul, cel ce a strălucit la mormânt a zis mironosiţelor: Vedeţi voi groapa şi înţelegeţi că Mântuitorul a înviat din mormânt.


Binecuvântat  ești, Doamne, învaţă-ne pe noi îndreptările Tale!

Foarte de dimineaţă mironosiţele au alergat la mormântul Tău, tânguindu-se; dar înaintea lor a stat Îngerul şi a zis: Vremea tânguirii a încetat, nu mai plângeţi, ci Apostolilor spuneţi Învierea!


Binecuvântat  ești, Doamne, învaţă-ne pe noi îndreptările Tale!

Mironosiţele femei, cu miruri venind la groapa Ta, Mântuitorule, plângeau; iar Îngerul către ele a grăit, zicând: De ce socotiţi pe Cel viu cu cei morţi? Căci, ca un Dumnezeu, a înviat din mormânt.

Slavă Tatălui şi Fiului şi Sfântului Duh!

Închinămu-ne Tatălui şi Fiului Acestuia şi Duhului celui Sfânt, Sfintei Treimi întru o fiinţă, cu Serafimii grăind: Sfânt, Sfânt, Sfânt eşti, Doamne!
Şi acum şi pururea şi în vecii vecilor. Amin!

Pe Dătătorul de viaţă născându-L, Fecioară, de păcat pe Adam l-ai mântuit; şi bucurie Evei în locul întristării i-ai dăruit, şi pe cei căzuţi din viaţă i-a îndreptat la aceeaşi Cel ce S-a întrupat din tine, Dumnezeu şi om.


Aliluia! Aliluia! Aliluia! Slavă Ţie, Dumnezeule! (de trei ori)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ipacoi al glasului 3 din Octoih

Spăimântând cu vederea, liniștind cu graiurile, Îngerul cel strălucitor a zis Mironosiţelor: Pentru ce căutaţi pe Cel viu în mormânt? Sculatu-S-a, deşertând mormintele. Cunoaşteţi pe Cel neschimbat, ca schimbător al stricăciunii; ziceţi lui Dumnezeu: Cât sunt de înfricoşătoare lucrurile Tale, că ai mântuit neamul omenesc.
Antifoanele glasului 3 din Octoih
Antifonul 1 

Robia Sionului Tu o ai scos din Babilon; şi pe mine din patimi la viaţă atrage-mă, Cuvântule!

Cei ce seamănă în austru cu lacrimi dumnezeieşti, secera-vor spice întru bucuria vieţii celei de-a pururea.
SlavăTatălui şi Fiului şi Sfântului Duh!

Şi acum şi pururea şi în vecii vecilor. Amin!

Prin Sfântul Duh toată buna dăruire, ca și prin Tatăl şi prin Fiul, împreună-străluceşte, întru Care toate vieţuiesc şi se mişcă.
Antifonul 2

De n-ar zidi Domnul casa virtuţilor, în zadar ne-am osteni; dar acoperindu-ne El sufletul, nimeni nu va prăda cetatea noastră.

Ca o roadă a pântecelui, prin Duhul, fii se fac Ție, Hristoase, ca și Tatălui, sfinții, pururea.
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

În Duhul Sfânt se vede toată sfinţenia, înţelepciunea, că dă fiinţă la toată făptura; Acestuia să slujim, ca şi Tatălui şi Cuvântului, că Dumnezeu este.
Antifonul 3

Cei ce se tem de Domnul fericiţi vor umbla în cărările poruncilor, că vor mânca toată roada cea de viaţă.

Veseleşte-te, Întâiule păstor al turmei, văzând împrejurul mesei Tale pe fiii Tăi purtând stâlpări de fapte bune!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

În Duhul Sfânt este toată bogăția slavei, din Care vine har și viață la toată zidirea; că lăudat este împreună cu Tatăl și cu Cuvântul. (… lung)

PREOTUL:  Înțelepciune! Să luăm aminte!

STRANA cântă: Prochimenul glasului 3
Spuneţi întru neamuri că Domnul a împărăţit, pentru că a întărit lumea, care nu se va clinti! (Psalmul 95, 10)


Stih: Cântaţi Domnului cântare nouă, cântaţi Domnului tot pământul! (Psalmul 95, 1)

Spuneţi întru neamuri că Domnul a împărăţit, pentru că a întărit lumea, care nu se va clinti!

Spuneţi întru neamuri că Domnul a împărăţit, pentru că a întărit lumea, care nu se va clinti!

PREOTUL: Domnului să ne rugăm!

STRANA: Doamne, miluiește!

PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!

STRANA: Amin! Și cântă pe glasul 3:

Toată suflarea să laude pe Domnul! (de două ori) 


Suflarea toată şi toată făptura să laude sfânt numele Domnului, pe Domnul!


PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!


STRANA: Doamne, miluieşte! (de trei ori)

PREOTUL: Înţelepciune! Drepţi! Să ascultăm Sfânta Evanghelie! Pace tuturor!

STRANA: Şi duhului tău!
PREOTUL: Din Sfânta Evanghelie de la Ioan, citire. 
STRANA, închinându-se: Slavă Ţie, Doamne, slavă Ţie!
PREOTUL: Să luăm aminte. Și citeşte Evanghelia a Noua a Învierii, Ioan 20, 19-31:
În ziua cea dintâi a săptămânii, fiind seară și ușile fiind încuiate, acolo unde erau adunați ucenicii de frica iudeilor, a venit Iisus și a stat în mijlocul lor și le-a zis: Pace vouă! Și, zicând acestea, le-a arătat mâinile și coasta Sa. Deci s-au bucurat ucenicii văzându-L pe Domnul. Atunci Iisus le-a zis iarăși: Pace vouă! Precum M-a trimis pe Mine Tatăl, vă trimit și Eu pe voi. Și, spunând acestea, a suflat asupra lor și le-a zis: Luați Duh Sfânt! Cărora veți ierta păcatele, le vor fi iertate, și cărora le veți ține, ținute vor fi. Însă Toma, unul din cei doisprezece, cel numit Geamănul, nu era cu ei când a venit lisus. Deci i-au spus lui ceilalți ucenici: Am văzut pe Domnul! Dar el le-a zis: Dacă nu voi vedea în mâinile Lui semnul cuielor, și dacă nu voi pune degetul meu în semnul cuielor, și dacă nu voi pune mâna mea în coasta Lui, nu voi crede. Și, după opt zile, ucenicii Lui erau iarăși înăuntru, și Toma era împreună cu ei. Și a venit lisus, ușile fiind încuiate, și a stat în mijlocul lor și a zis: Pace vouă! Apoi a zis lui Toma: Adu degetul tău încoace și vezi mâinile Mele, și adu mâna ta și o pune în coasta Mea, și nu fi necredincios, ci credincios! A răspuns Toma și I-a zis: Domnul meu și Dumnezeul meu! lisus i-a zis: Pentru că M-ai văzut ai crezut. Fericiți cei ce n-au văzut și au crezut! lisus a făcut înaintea ucenicilor Săi și alte multe minuni, care nu sunt scrise în cartea aceasta. Iar acestea s-au scris ca să credeți că lisus este Hristos, Fiul lui Dumnezeu, și, crezând, viață să aveți în numele Lui!
STRANA: Slavă Ţie, Doamne, slavă Ţie! După care citeşte:
Învierea lui Hristos văzând, să ne închinăm Sfântului Domn Iisus, Celui singur fără de păcat! Crucii Tale ne închinăm, Hristoase, şi Sfântă Învierea Ta o lăudăm şi o slăvim! Că Tu eşti Dumnezeul nostru, afară de Tine pe altul nu ştim, numele Tău numim. Veniţi, toţi credincioşii, să ne închinăm Sfintei Învieri a lui Hristos, că, iată, a venit prin Cruce bucurie la toată lumea! Totdeauna binecuvântând pe Domnul, lăudăm Învierea Lui, că răstignire răbdând pentru noi, cu moartea pe moarte a stricat.
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!

Pentru rugăciunile Apostolilor Tăi, Milostive, curăţeşte mulţimea greşelilor noastre!

Şi acum şi pururea şi în vecii vecilor. Amin!

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!

Stihul - glasul 6
 Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6
Înviind Iisus din mormânt, precum a zis mai înainte, ne-a dăruit nouă viaţă veşnică şi mare milă.
PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!

STRANA: Amin!
Canoanele de rugăciune
pe 14: al Învierii, din Octoih, cu Irmosul, pe 4, al Crucii şi Învierii, din Octoih, pe 2, al Născătoarei de Dumnezeu, din Octoih, pe 2 şi al Sfântului Apostol Luca, pe 6; Catavasii: „Deschide-voi gura mea...“ 
Cântarea I

Canonul Învierii glasului 3 din Octoih

Irmos:

Cel ce odinioară a adunat apele la un loc, cu dumnezeiasca poruncă, şi a despicat marea pentru poporul lui Israel, Acesta este Dumnezeul nostru cel slăvit; Acestuia singur să-I cântăm, că S-a preaslăvit. 

Stih: Slavă, Doamne, Sfintei Învierii Tale!

Cel ce a osândit pământul să aducă roadă din sudoare, spini, călcătorului de poruncă; Acesta este Dumnezeul nostru, Care, primind trupeşte cunună de spini, din mână călcătoare de lege, blestemul a dezlegat, că S-a preaslăvit.

Stih: Slavă, Doamne, Sfintei Învierii Tale!

Biruitor încununat împotriva morţii S-a arătat, înfricoșând moartea; că, trup pătimitor însufleţit luând, Acesta este Dumnezeul nostru şi, luptându-Se cu tiranul, pe toţi împreună i-a înviat, că S-a preaslăvit.

Stih: Preasfântă Născătoare de Dumnezeu, miluieşte-ne pe noi!

Adevărată Născătoare de Dumnezeu te măresc pe tine toate neamurile, ceea ce ai născut fără sămânţă; că, intrând în pântecele tău cel sfinţit, a luat ființa noastră și S-a născut din tine Dumnezeu și Om. Acesta este Dumnezeul nostru.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Neamul omenesc cel robit de tiranul cel iubitor de păcate, cu dumnezeiescul sânge l-a răscumpărat Hristos şi, îndumnezeindu-l, l-a înnoit, că S-a preaslăvit.

Stih: Slavă, Doamne, cinstitei Cruci si sfintei Învieri!

Hristos, vistierul vieţii, ca un muritor, moarte de voie a gustat; iar, fiind din fire nemuritor, pe cei morţi i-a înviat, că S-a preaslăvit.
Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluieşte-ne pe noi!

Celui ce S-a întrupat din tine, Fecioară, îşi pleacă genunchii toată firea celor cereşti, şi cu cei de pe pământ cele de dedesubt, cu vrednică cuviință, că S-a preaslăvit.

Stih: Preasfântă Născătoare de Dumnezeu, miluieşte-ne pe noi!

O, împăcările cele dintru tine, Fecioară! Că Dumnezeu, Cel ce este dătătorul din belșug al bunătăţilor, dându-ne Duhul cel dumnezeiesc, trup din tine a luat, că S-a preaslăvit.
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Gura ta ştiind-o pahar dumnezeiesc, al Înţelep​ciunii celei preaînalte, înţelep​te Apostole Luca, vistieria cea mare şi negrăită a harului, îmbogăţindu-ne, o luăm cu osâr​die, Domnului cântând, căci cu slavă S-a preamărit!
Stih: Sfinte Apostole şi Evanghelist Luca, roagă-te lui Dumnezeu pentru noi!
Cu taină învăţându-te Hristos cele cereşti şi Scripturile cele de Dumnezeu insuflate, fără mijlocire deschizându-le ţie, Apostole Luca, tăinuitor te-a arătat şi propovăduitor preaînţelept, al celor mai presus de minte, care cu osârdie cânţi: Domnu​lui să-I cântăm, căci cu slavă S-a preaslăvit!
Slavă Tatălui și Fiului și Sfântului Duh!
Pusu-te-a Biserica lui Hristos împreună-călător cu Apostolul Pavel, Luca preafericite, pe tine cel ce ai stră​lucit dumnezeieşte cu harul Lui; şi urmelor lui ai urmat, cântând: Domnului să-I cântăm, căci cu Slavă S-a preaslăvit.
Și acum și pururea și în vecii vecilor. Amin!
Chipul zămislirii celei negrăi​te şi dumnezeieşti ale celei Cu​rate l-ai arătat, Apostole Luca, cu totul lăudate; cum că Duhul cel preasfânt arătat a venit peste ea şi Cuvântul a umbrit-o; Căruia cu un glas Îi cântăm, căci cu slavă S-a preaslăvit.
Cântarea 1 (Catavasia) – glasul 4
Deschide-voi gura mea şi se va umplea de Duh, şi cuvânt răspunde-voi Împărătesei Maici; şi mă voi arăta luminat prăznuind, şi voi cânta minunile ei, bucurându-mă.
Cântarea a 3-a
Canonul Învierii glasului 3 din Octoih

Irmos:

Cel ce ai adus toate din cele ce n-au fost, prin Cuvânt zidindu-le şi săvârşindu-le cu Duhul, Atotţiitorule Preaînalte, întăreşte-mă în dragostea Ta.

Stih: Slavă, Doamne, Sfintei Învierii Tale!

Prin Crucea Ta s-a ruşinat necuratul; că a făcut groapă, pe care săpând-o, a căzut în ea; iar fruntea celor smeriţi s-a înălţat, Hristoase, prin Învierea Ta.

Stih: Slavă, Doamne, Sfintei Învierii Tale!

Propovăduirea dreptei credinţe ca o apă a acoperit mările neamurilor, Iubitorule de oameni; că, înviind Tu din mormânt, ai descoperit lumina Treimii.

Stih: Preasfântă Născătoare de Dumnezeu, miluieşte-ne pe noi!

Lucruri slăvite s-au grăit despre tine, cetate însufleţită a Celui ce împărățeşte pururea; că, prin tine, Stăpână, Dumnezeu a viețuit împreună cu cei de pe pământ.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Preacurată Cruce, curăţire a spurcăciunilor idoleşti te-ai arătat; că Iisus, Cel mai presus de Dumnezeire, pe tine mâinile Şi-a întins.

Stih: Slavă, Doamne, cinstitei Cruci si sfintei Învieri!

Ca toţi credincioşii să te cinstim pe tine, Mormântule dătător de viață, în tine S-a îngropat şi a înviat Hristos, Cel ce este cu adevărat Dumnezeul nostru.
Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Mlădița din rădăcina lui Iesei a răsărit nouă, Fecioara, care, după prorocie, Te-a odrăslit floare pe Tine, Hristoase; sfânt ești, Doamne!

Stih: Preasfântă Născătoare de Dumnezeu, miluiește-ne pe noi!
Ca să faci părtaşi Dumnezeirii pe pământeni, Tu ai sărăcit, luând trupul nostru din Fecioară; sfânt ești Doamne!
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Evanghelia ta, dumnezeiescule Luca, a arătat şi-L arată pe Răsăritul cel de sus, care a cercetat pe oameni.
Stih: Sfinte Apostole şi Evanghelist Luca, roagă-te lui Dumnezeu pentru noi!
Faptele Apostolilor prea dum​nezeieşte urmându-le cu toată buna credinţă, slăvite, prin scrisoare le-ai însemnat.
Slavă Tatălui și Fiului și Sfântului Duh!

Pavel, fericitul, ţi-a împletit ţie începături de laude şi laudele tale le-a arătat prin epistole.
Și acum și pururea și în vecii vecilor. Amin!

Iată, acum te fericesc, precum mai înainte ai zis, Preacurată, toate neamurile oamenilor, mân​tuite fiind prin tine acum.
Cântarea a 3-a (Catavasia) – glasul 4
Pe ai tăi cântăreţi, Născătoare de Dumnezeu, izvorul cel  viu şi îndestulat, care s-au unit ceată duhovnicească, întăreşte-i şi, întru dumnezeiască mărirea ta, cununilor slavei învredniceşte-i! (...lung) 
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!

Condacul Sfântului Apostol şi Evanghelist Luca - glasul 4
Podobie: Arătat-Te-ai astăzi lumii...
Ucenic făcându-te Cuvântu​lui lui Dumnezeu, împreună cu Pavel ai luminat tot pământul şi negura ai izgonit-o, scriind Dum​nezeiască Evanghelia lui Hristos.
Icos (se citeşte)
Ca un doctor şi ucenic iubit, Luca, vindecă cu doctoria cea de taină patimile sufletului meu şi ale trupului şi-mi dă să mă întăresc întru totul şi să cinstesc, bucurându-mă, prăznuirea ta cea preaslăvită. Să ud cu ploi de lacrimi, în loc de miruri, sfântul şi preacinstitul tău trup, căci, ca un stâlp scris al vieţii, grăieşti tuturor ca şi mai înainte în minunată Biserica Apostolilor, scriind Dumnezeiască Evanghelia lui Hristos.
Sedealna Sfântului Apostol şi Evanghelist Luca - glasul 3
Podobie: De frumuseţea fecioriei tale...
Călătorind tu după Învierea lui Hristos, Luca preasfinţite, împreună cu Cleopa la satul Emmaus, pe când vă întrebaţi, a stat de faţă Domnul în chip necunoscut; şi luând iarăşi dare de pâine, L-ai cunoscut pe Mân​tuitorul, Căruia roagă-te să ne dăruiască nouă mare milă! 
Slavă Tatălui şi Fiului şi Sfântului Duh!
Altă Sedealnă a Sfântului Apostol şi Evanghelist Luca - glasul 8
Podobie: Pe Înţelepciunea şi Cuvântul...
Ca un călător împreună cu Pavel, feluri de nevoi ai suferit cu răbdare, întru tot lăudate Apostole al Domnului, şi alerga​rea credinţei prin chinuire săvârşind, te veseleşti, fericite, împreună cu el întru cele de sus. Pentru aceasta, şi lumii propovăduind Evanghelia lui Hristos, ai luminat toată partea cea de sub soare, Luca preacin​stite. Roagă-te lui Hristos Dum​nezeu, iertare de greşeli să dă​ruiască celor ce prăznuiesc cu dragoste sfântă pomenirea ta!

Şi acum şi pururea şi în vecii vecilor. Amin!
Sedealna Născătoarei de Dumnezeu - glasul 8
Podobie: Pe Înţelepciunea şi Cuvântul...
Pe ceea ce este uşă cerească şi chivot, munte cu totul sfânt, nor strălucitor, să o lăudăm! Pe scara cea cerească, raiul cel cuvântător, mântuirea Evei şi odorul cel Mare a toată lumea; că într-însa s-a lucrat mântuirea lumii şi iertarea greşelilor celor de de​mult. Pentru aceasta, grăim că​tre ea: Roagă pe Fiul tău şi Dumnezeu, să dăruiască iertare de greşeli celor ce se închină cu credinţă, preasfintei naşterii tale!
Cântarea a 4-a
Canonul Învierii glasului 3 din Octoih
Irmos:

Făcându-vă întărire celor de demult, cu învăţăturile voastre cele date de Dumnezeu, aţi surpat întărâtările vrăjmaşilor cele de multe feluri şi le-aţi dat pustiirii, Apostoli ai Mântuitorului, văzătorilor de Dumnezeu!

Stih: Slavă, Doamne, Sfintei Învierii Tale!
Cu mărime propovăduind Măririle lui Hristos, marilor propovăduitori şi luminând îndestul pe oamenii ce se îndepărtaseră cu totul, i-aţi făcut arătaţi cu mărimea harului, Dumnezeiştilor Apostoli.

Stih: Slavă, Doamne, Sfintei Învierii Tale!

În trup muritor, cu moartea Te-ai amestecat, Cel ce eşti Viața, pentru necazul sărmanilor şi suspinul săracilor Tăi; şi nimicind pe cel nimicitor, Slăvite, pe toţi împreună i-ai înviat, Cel ce singur eşti Iubitor de oameni.

Stih: Preasfântă Născătoare de Dumnezeu, miluieşte-ne pe noi!

Primind rugăciunile pline de milostivire ale Maicii Tale celei slăvite, Hristoase, adu-Ți aminte de turma pe care ai agonisit-o cu Pătimirea Ta, şi, cercetând-o când este năcăjită, izbăveşte-o cu puterea Ta, Doamne.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Cel ce ai zidit pe om după chipul Tău, Iubitorule de oameni, pe acesta, care era omorât de păcat prin călcarea poruncii, l-ai mântuit, răstignindu-Te în locul Căpăţânii.
Stih: Slavă, Doamne, cinstitei Cruci si sfintei Învieri!

Pe morţii pe care îi înghiţise, moartea i-a dat înapoi, iar împărăţia iadului, cea pricinuitoare de stricăciune a fost nimicită, înviind din mormânt Tu, Doamne.

Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Cel ce ai așezat munţii cu cumpăna dumnezeieștii cunoştinţe, Stăpâne, ca o Piatră ai fost tăiat din muntele Fecioarei, fără mână omenească. Slavă puterii Tale, Iubitorule de oameni!
Stih: Preasfântă Născătoare de Dumnezeu, miluiește-ne pe noi!
Firea noastră cea bolnavă ai vindecat-o, Stăpâne, unind cu aceasta, în Fecioara, doctoria cea mai tămăduitoare, adică preacurată Dumnezeirea Ta, Cuvântule.
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Dacă te-ai văzut luminat prin razele Duhului, te-ai învrednicit cu mâinile tale a ti​pări, preabunule, legile Lui, ce​lor iubitori de Dumnezeu, credincioşilor celor ce cântă: Slavă puterii Tale, Doamne!
Stih: Sfinte Apostole şi Evanghelist Luca, roagă-te lui Dumnezeu pentru noi!
Harul aflându-te pe tine lăcaş Mângâietorului, s-a vărsat de prisos în buzele tale şi propovă​duitor păcii te-ai arătat, tutu​ror celor ce cântă cu credinţă: Slavă puterii Tale, Doamne!
Stih: Sfinte Apostole şi Evanghelist Luca, roagă-te lui Dumnezeu pentru noi!

Ca unul care te-ai arătat păr​taş nevoinţelor lui Pavel, slă​vite, de cununi după dreptate te-ai învrednicit şi, împreună cu el bucurându-te pentru Împărăţie, cu un glas cântaţi: Slavă puterii Tale, Doamne!
Slavă Tatălui și Fiului și Sfântului Duh!

Aflând Domnul frumuseţea minţii tale, ca şi cu nişte dum​nezeieşti raze, frumos strălu​cind, ai fost orânduit propovă​duitor celor ce cântă cu credinţă: Slavă puterii Tale, Doamne!
Și acum și pururea și în vecii vecilor. Amin!

Surpat-a Domnul pe cei pu​ternici de pe scaune, Fecioară şi Maică, precum a zis; şi pe cei flămânzi i-a umplut de dum​nezeieşti bunătăţi; pe cei ce cântă cu credinţă: Slavă puterii Tale, Doamne!
Cântarea a 4-a (Catavasia) – glasul 4
Sfatul cel neurmat şi dumnezeiesc, al întrupării Tale celei de sus, celei din Fecioară, Prorocul Avacum avându-l în minte, a strigat: Slavă puterii Tale, Doamne!
Cântarea a 5-a
Canonul Învierii glasului 3 din Octoih

Irmos:

Spre Tine mă îndrept din zori, Cel ce eşti Ziditor a toate şi Pacea care covârşeşte toată mintea, pentru că lumină sunt poruncile Tale, întru care povăţuieşte-mă.

Stih: Slavă, Doamne, Sfintei Învierii Tale!

Judecătorului celui nedrept fiind dat prin ura iudeilor, Văzătorule a toate, şi judecând tot pământul cu dreptate, l-ai izbăvit pe Adam de osânda cea de demult.


Stih: Slavă, Doamne, Sfintei Învierii Tale!

Pacea Ta dăruiește-o Bisericilor Tale, Hristoase, cu nebiruita putere a Crucii Tale, Cel ce ai înviat din morţi, și mântuieşte sufletele noastre.

Stih: Preasfântă Născătoare de Dumnezeu, miluieşte-ne pe noi!

Cort sfânt şi mai cuprinzător decât cerurile, ca una ce L-ai primit pe Cuvântul lui Dumnezeu cel neîncăput de toată zidirea, tu singură te-ai arătat Pururea-Fecioară.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Cu suliţa fiind împunsă coasta Ta, Hristoase al meu, ai izbăvit-o din blestem pe cea zidită din coastă omenească şi care se făcuse pricinuitoare a pierzării tuturor oamenilor.
Stih: Slavă, Doamne, cinstitei Cruci si sfintei Învieri!

Fiind întocmai cu Tatăl după fiinţă, casa cea sfinţită a preacuratului și preacinstitului Tău trup ai ridicat-o din morţi, Hristoase, Mântuitorul nostru.

Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Cuvântul lui Dumnezeu, Fiul tău, Fecioară, este Făcătorul lui Adam celui întâi-zidit, iar nu făptură, cu toate că Și-a plăsmuit El însuşi trup însufleţit din tine.
Stih: Preasfântă Născătoare de Dumnezeu, miluiește-ne pe noi!
Întocmai cu Tatăl este Fiul Fecioarei, Cuvântul lui Dumnezeu, ipostas desăvârşit în două firi, Iisus Domnul, Dumnezeu şi om desăvârşit.
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Lumina cea înţelegătoare, în inima ta luând-o, dacă te-ai curăţit de întinăciunile cele de mai înainte prin legea dragostei, tuturor, Luca, ai îm​părţit-o.
Stih: Sfinte Apostole şi Evanghelist Luca, roagă-te lui Dumnezeu pentru noi!
Tu cu fulgerele harului, preafericite, strălucit te vezi ară​tat, vorbind dumnezeieşte, Luca, cu limbă de foc.
Slavă Tatălui și Fiului și Sfântului Duh!

Dorit-ai cu Pavel înţeleptul, împreună a umbla; că iubit te-ai numit, ca un slujitor şi evanghelist al harului.
Și acum și pururea și în vecii vecilor. Amin!

Bucură-te, ceea ce eşti cu adevărat vistieria fecioriei, che​marea strămoaşei şi dezlegarea blestemului strămoşului.
Cântarea a 5-a (Catavasia) – glasul 4
Spăimântatu-s-au toate de dumnezeiască slava ta; că tu, Fecioară neispitită de nuntă, ai avut în pântece pe Dumnezeu cel peste toate şi ai născut pe Fiul cel fără de ani, Cel ce dăruieşte pace tuturor celor ce te laudă pe tine.
Cântarea a 6-a
Canonul Învierii glasului 3 din Octoih

Irmos:

Adâncul cel mai de jos al păcatelor m-a împresurat și slăbește duhul meu; dar, întinzând, Stăpâne, braţul Tău cel înalt, mântuieşte-mă ca pe Petru, Îndreptătorule.

Stih: Slavă, Doamne, Sfintei Învierii Tale!

Adâncul milei şi al îndurărilor m-a înconjurat prin milostivă pogorârea Ta; că, întrupându-Te şi făcându-Te în chip de rob, Stăpâne, m-ai îndumnezeit şi cu Tine împreună m-ai preamărit.

Stih: Slavă, Doamne, Sfintei Învierii Tale!

Omorâre a răbdat omorâtorul, văzând înviat pe Cel omorât; acestea sunt semnele Învierii Tale, Hristoase, și răsplătirile preacinstitei Tale pătimiri.

Stih: Preasfântă Născătoare de Dumnezeu, miluieşte-ne pe noi.

Preacurată, ceea ce singură, mai presus de minte, ai mijlocit între Făcătorul și oameni, roagă-L pe Fiul tău să fie milostiv și apărător robilor tăi celor ce au greşit.
Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Cu răni fiind Tu încercat, prin pătimirea Crucii, pe cei răniţi din iad împreună i-ai sculat. Pentru aceasta, strig Ție: Scoate din stricăciune viața mea, Iubitorule de oameni!

Stih: Slavă, Doamne, cinstitei Cruci si sfintei Învieri!

Deschisu-s-au Ție, Hristoase, cu frică, porţile iadului şi avuția vrăjmaşului a fost prădată. Pentru aceasta, femeile Te-au întâmpinat, bucurie luând în locul întristării.

Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Luat-a chip ca al nostru, din Fecioara cea fără prihană, Cel lipsit de chip, făcându-Se om după chip și după lucrare, dar neschimbându-Și Dumnezeirea.

Stih: Preasfântă Născătoare de Dumnezeu, miluiește-ne pe noi!
De adâncul păcatelor şi de viforul patimilor izbăveşte-mă, Preacurată; că ești liman și adânc al minunilor, celor ce aleargă la tine cu credinţă.
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Pe muntele virtuţilor suindu-te, Apostole, ai vorbit cu cel dorit ca şi Moise; şi ta​blele cele de Dumnezeu scrise, însemnate cu degetul Duhului, îndoite le-ai luat, fericite Luca, învăţătorule al lumii.
Stih: Sfinte Apostole şi Evanghelist Luca, roagă-te lui Dumnezeu pentru noi!
Lumea ai luminat cu învăţă​turile tale, ca un ritor al cinsti​tei Biserici, că prin razele Trei​mii celei nezidite, luminat te-ai văzut de Dumnezeu primite; şi te-ai făcut ca un luceafăr, lumi​nând marginile lumii.
Slavă Tatălui și Fiului și Sfântului Duh!

Bolile sufletelor şi ale trupurilor, de Dum​nezeu însuflate, acum le vindeci, precum de demult ţi s-a încredinţat din cer harul Duhului; că Pavel pe tine te mărturiseşte a fi doctor celor de faţă.
Și acum și pururea și în vecii vecilor. Amin!

Căutat-a spre tine Domnul, înnoind firea mea, ca un puter​nic făcându-ţi mărire, precum ai zis, Născătoare de Dum​nezeu, cu totul fără prihană; şi m-a mântuit prin tine din stri​căciune, ca un Dumnezeu şi de oameni Iubitor.
Cântarea a 6-a (Catavasia) – glasul 4
Înţelepţii de Dumnezeu, care faceţi acest praznic dumnezeiesc şi cu totul cinstit, al Maicii lui Dumnezeu, veniţi să batem din palme, slăvind pe Dumnezeu, Cel ce S-a născut dintr-însa. (…lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără,  mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Învierii din Octoih - glasul 3

Înviat-ai astăzi din mormânt, Îndurate, şi pe noi ne-ai scos din porţile morţii. Astăzi Adam dănțuiește și Eva se bucură, iar prorocii dimpreună cu patriarhii laudă neîncetat puterea cea dumnezeiască a stăpânirii Tale.

Icosul Învierii (se citeşte)
Cerul şi pământul astăzi să dănţuiască și pe Hristos Dumnezeu cu un gând să-L laude, că pe cei legaţi din morminte i-a sculat. Împreună se bucură toată făptura, aducând cântări vrednice Ziditorului a toate şi Mântuitorului nostru; că astăzi, pe cei muritori din iad scoţându-i, ca un dătător de viață, la ceruri împreună i-a înălţat, şi a zdrobit trufia vrăjmaşului şi porţile iadului le-a sfărâmat cu puterea cea dumnezeiască a stăpânirii Sale.
Sinaxar
În această zi, pomenirea Sfântului Apostol şi Evanghelist Luca, a Sfântului Mucenic Marin cel Bătrân, a Cuviosului Părintelui nostru Iulian, cel de lângă râul Eufrat, a Sfinţilor patruzeci de tineri, care de sabie s-au săvârşit, a Sfântului Manson, episcopul Ciprului, care de sabie s-a săvârşit şi a Sfinţilor din nou arătaţi Mucenici Gavriil şi Chirmidol, care în Egipt s-au nevoit la anul 1522. Cu ale căror sfinte rugăciuni, Doamne, miluieşte-ne şi ne mântuieşte pe noi, amin!
Cântarea a 7-a
Canonul Învierii glasului 3 din Octoih

Irmos:

Precum de demult pe cei trei tineri binecredincioşi i-ai răcorit în văpaia haldeilor, cu focul cel luminător al Dumnezeirii, luminează-ne și pe noi, cei ce strigăm: Binecuvântat eşti, Dumnezeul părinţilor noştri!

Stih: Slavă, Doamne, Sfintei Învierii Tale!

Ruptu-s-a catapeteasma cea luminată a Templului la răstignirea Făcătorului, arătând adevărul cel ascuns în Scriptură credincioşilor care strigă: Binecuvântat eşti, Dumnezeul părinţilor noştri!

Stih: Slavă, Doamne, Sfintei Învierii Tale!

Împunsă fiind coasta Ta, Hristoase, picături, izvorâte din dumnezeiescul Tău sânge cel de viață făcător, din îngăduinţă picurând pe pământ, au înnoit pe cei zidiţi din pământ, care strigă: Binecuvântat ești, Dumnezeul părinţilor noştri!

Stih: Preasfântă Treime, miluieşte-ne pe noi!

Pe Duhul cel bun, împreună cu Tatăl şi cu Fiul Unul-Născut, să-L slăvim credincioşii, cinstind o Stăpânie în trei și o Dumnezeire, strigând: Binecuvântat ești, Dumnezeul părinţilor noştri!

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Soarele s-a întunecat, văzând răstignit pe Cruce nu om de rând, ci pe Dumnezeu întrupat, Căruia şi cântăm: Binecuvântat ești, Doamne, Dumnezeul părinţilor noştri!

Stih: Slavă, Doamne, cinstitei Cruci si sfintei Învieri!

Pe Dătătorul de nestricăciune cel tare cu Dumnezeirea, primindu-L, iadul cel ticălos a dat afară din sine sufletele drepţilor, care strigau: Binecuvântat ești, Doamne, Dumnezeul părinţilor noştri!

Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Cel ce eşti Domnul slavei şi stăpâneşti puterile cele de sus, Cel ce șezi împreună cu Tatăl, pe mâinile Fecioarei ai fost purtat. Binecuvântat eşti, Doamne, Dumnezeul părinţilor noştri!
Stih: Preasfântă Născătoare de Dumnezeu, miluiește-ne pe noi!
Voinică este moartea, dar ai răpus-o când s-a atins de Tine, Cel ce Te-ai făcut din Fecioară trup cu ipostas dumnezeiesc. Binecuvântat eşti Doamne, Dumnezeul părinţilor noştri!
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
O, cum lui Luca şi lui Cleopa S-a arătat Stă​pânul din mormânt! Că înviind i-a învăţat pe ei să cânte: Bine​cuvântat eşti, Doamne Dum​nezeule, în veci!
Stih: Sfinte Apostole şi Evanghelist Luca, roagă-te lui Dumnezeu pentru noi!
Pe cărarea vieţii mergând, împreună-călător L-ai aflat, feri​cite, pe Cuvântul, Care ţi-a des​chis uşile lăcaşurilor celor ce​reşti ţie, celui ce cântai: Binecuvântat eşti, Doamne Dum​nezeule, în veci!
Slavă Tatălui și Fiului și Sfântului Duh!

Alăuta Duhului te-ai arătat, care vesteşte de la Dumnezeu cântările cele dulci, luminând, Luca, pe oamenii cei ce cântă: Binecuvântat eşti, Doamne Dum​nezeule, în veci!
Și acum și pururea și în vecii vecilor. Amin!

Cel fără de trup a grăit ţie, Fecioară: Bucură-te, Marie, de Dumnezeu Născătoare! Împreună cu acesta credincioşii cântăm Fiului tău: Binecuvântat este, Preacurată, Rodul pântecelui tău!
Cântarea a 7-a (Catavasia) – glasul 4
N-au slujit făpturii înţelepţii de Dumnezeu, ci numai Făcătorului; ci groaza focului bărbăteşte înfruntând-o, se bucurau, cântând: Prealăudate Dumnezeul părinţilor noştri şi Doamne, bine eşti cuvântat!
Cântarea a 8-a
Canonul Învierii glasului 3 din Octoih

Irmos:

Cu focul cel greu de răbdat unindu-se tinerii cei ce au stat înainte pentru dreapta credinţă şi de văpaie nefiind vătămaţi, dumnezeiască laudă au cântat: Binecuvântaţi, toate lucrurile Domnului, pe Domnul şi-L preaînălţaţi întru toţi vecii!

Stih: Slavă, Doamne, Sfintei Învierii Tale!

Ruptu-s-a catapeteasma templului, când s-a înfipt Crucea Ta în locul Căpăţânii şi făptura împreună s-a cutremurat deodată, cântând: Binecuvântaţi, toate lucrurile Domnului, pe Domnul şi-L preaînălţaţi întru toţi vecii!


Stih: Slavă, Doamne, Sfintei Învierii Tale!

Înviat-ai, Hristoase, din mormânt, şi pe cel căzut cu amăgirea, pe lemn l-ai îndreptat cu dumnezeiasca putere, pe cel ce strigă şi grăieşte: Binecuvântaţi, toate lucrurile Domnului, pe Domnul şi-L preaînălţaţi întru toţi vecii!

Stih: Preasfântă Născătoare de Dumnezeu, miluieşte-ne pe noi!

Biserică a lui Dumnezeu te-ai arătat, lăcaş însufleţit și chivot, că pe Făcătorul cu oamenii L-ai împăcat, curată Născătoare de Dumnezeu, şi după vrednicie toți te lăudăm şi te preaînălţăm întru toți vecii.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Cuvântul nu este pătimitor, că fără patimă este cu Dumnezeirea; dar Dumnezeu a pătimit în trup, Căruia și cântăm: Binecuvântaţi, toate lucrurile Domnului, pe Domnul și-L preaînălțați întru toți vecii!

Stih: Slavă, Doamne, cinstitei Cruci si sfintei Învieri!

Adormit-ai ca un muritor, sculatu-Te-ai ca un nemuritor, Mântuitorule, și mântuieşti din moarte pe cei ce cântă: Binecuvântați, toate lucrurile Domnului, pe Domnul și-L preaînălțați întru toți vecii!

Canonul Născătoarei de Dumnezeu, al glasului 3 din Octoih

Stih: Preasfântă Născătoare de Dumnezeu, miluiește-ne pe noi!
Ceea ce te-ai ridicat mai presus de cetele celor fără de trup și ești aproape de Dumnezeu, binecuvântăm naşterea ta, binecuvântată Fecioară, şi o preaînălțăm întru toți vecii.
Stih: Preasfântă Născătoare de Dumnezeu, miluiește-ne pe noi!

Frumusețea cea firească ai arătat-o mai frumoasă, făcând să strălucească trupul Dumnezeirii. Binecuvântăm naşterea ta, binecuvântată Fecioară, şi o preaînălțăm întru toți vecii!
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Ca nişte table de Dumnezeu scrise, luând cărţile tale cu credinţă, ne îndulcim de lu​minarea harului, preafericite; Pe Domnul lăudându-L şi preaînălţându-L întru toţi vecii.
Stih: Sfinte Apostole şi Evanghelist Luca, roagă-te lui Dumnezeu pentru noi!
Ca şi cu un organ cu limba ta Duhul lucrând, luminează pe oameni, cu taină învăţând dog​mele harului, pe cei ce laudă pe Domnul şi-L preaînalţă întru toţi vecii.
Stih: Sfinte Apostole şi Evanghelist Luca, roagă-te lui Dumnezeu pentru noi!

Legat fiind în dragoste cu Pavel cel de Dumnezeu grăitor, de Dumnezeu grăitorule, Luca, şi însoţire preacinstită v-aţi ară​tat, pe Domnul lăudându-L şi preaînălţându-L întru toţi vecii.
Binecuvântăm pe Tatăl şi pe Fiul şi pe Sfântul Duh, Domnul!

Cu năvodul cuvintelor tale, cel de Dumnezeu împletit, ai vânat pe oamenii cei ţinuţi în rătăcire şi ai prins cu lumina​rea credinţei pe cei ce laudă pe Domnul şi-L preaînalţă întru toţi vecii.
Și acum și pururea și în vecii vecilor. Amin!

Elisabeta, Maică a Domnului te-a vestit pe tine, prorociţă arătându-se, purtând pe Botezătorul şi Înaintemergătorul; pe Domnul lăudaţi-L şi-L preaînălţaţi întru toţi vecii!
Cântarea a 8-a (Catavasia) – glasul 4
Stih: Să lăudăm, să binecuvântăm şi să ne închinăm Domnului cântându-I şi preaînălţăndu-L în toţi vecii!
Pe tinerii cei binecredincioşi, în cuptor, naşterea Născătoarei de Dumnezeu i-a mântuit, atunci fiind închipuită, iar acum, fiind plinită, pe toată lumea ridică să cânte: Pe Domnul, lucrurile lăudaţi-L şi-L preaînălţaţi întru toţi vecii!
PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim!
STRANA cântă pe glasul Catavasiilor:

Cântarea Maicii Domnului - glasul 4
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!
Se cântă după fiecare Stih: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Stih 2: Că a căutat spre smerenia roabei Sale, că, iată, de acum mă vor ferici toate neamurile!
Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.
Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Învierii glasului 3 din Octoih

Irmos:

Minune nouă şi potrivită lui Dumnezeu! Prin ușa cea încuiată a Fecioarei, în chip vădit a trecut Domnul; că Dumnezeu S-a arătat, gol la intrare și purtător de trup la ieșire, iar uşa a rămas încuiată. Pe aceasta, în chip negrăit o mărim, ca pe Maica lui Dumnezeu.

Stih: Slavă, Doamne, Sfintei Învierii Tale!

Înfricoşător este a Te vedea pe Tine, Făcătorul şi Dumnezeu, ridicat pe lemn, pătimind cu trupul pentru robi, în mormânt fără suflare zăcând şi pe cei morţi în iad dezlegându-i. Pentru aceasta, pe Tine, Hristoase, Cuvântule al lui Dumnezeu, ca pe Cel atotputernic Te slăvim.

Stih: Slavă, Doamne, Sfintei Învierii Tale!

Din stricăciunea morţii ai mântuit pe strămoşi, Hristoase, fiind pus mort în mormânt, şi viață ai înflorit, pe cei morţi înviind, îndrumând firea omenească la lumină și îmbrăcând-o în dumnezeiască nestricăciune. Pentru aceasta, pe Tine, Izvorul luminii celei de-a pururea vii, Te slăvim.

Stih: Preasfântă Născătoare de Dumnezeu, miluieşte-ne pe noi!

Arătatu-te-ai lăcaș și scaun al lui Dumnezeu, în care a locuit Cel ce este întru cei de sus, născându-Se fără ispită bărbătească, nedeschizând deloc uşile trupului tău, Preacurată. Pentru aceasta, prin rugăciunile tale cele neîncetate, Preasfântă, stinge sămânța războaielor și împacă lumea, dăruindu-i pacea Fiului tău și Mântuitorului nostru.

Canonul Crucii şi Învierii
Stih: Slavă, Doamne, cinstitei Cruci si sfintei Învieri!
Cinste ai izvorât tuturor oamenilor, din moartea cea de ocară, din care, gustând prin răstignire, cu fiinţa cea muritoare, Mântuitorule, nestricăciune mi-ai dăruit, Hristoase, ca un Iubitor de oameni.

Stih: Slavă, Doamne, cinstitei Cruci si sfintei Învieri!

Mântuitu-m-ai pe mine, înviind Tu din mormânt, Hristoase, şi m-ai înălţat şi m-ai adus la Tatăl, Părintele Tău, şi de-a dreapta Lui împreună m-ai așezat, pentru milostivirea milei Tale, Doamne.

Canonul Născătoarei de Dumnezeu, al glasului 3 din Octoih


Stih: Preasfântă Născătoare de Dumnezeu, miluiește-ne pe noi!


Nicicum nu se satură credincioşii cei curați a-ți aduce laude, Fecioară, că, la dorire adăugând pururea dorire dumnezeiască şi duhovnicească, te măresc ca pe Maica lui Dumnezeu.

Stih: Preasfântă Născătoare de Dumnezeu, miluiește-ne pe noi!
Pusu-ne-ai solitoare neînfruntată pe ceea ce Te-a născut pe Tine, Hristoase; pentru rugăciunile ei, ne dăruiești nouă, Îndurate, pe Duhul cel dătător de bunătate, Care purcede din Tatăl prin Tine.
Canonul Sfântului Apostol şi Evanghelist Luca
Stih: Sfinte Apostole şi Evanghelist Luca, roagă-te lui Dumnezeu pentru noi!
Stat-ai, Luca, întru bucuria celor de tine dorite, întru​cât ai ajuns la săvârşire, şi sfâr​şit fericit ai dobândit după ade​văr, dezlegându-se simbolurile prin arătările adevărului.
Stih: Sfinte Apostole şi Evanghelist Luca, roagă-te lui Dumnezeu pentru noi!
Strălucit-ai lumii ca un soa​re, de Dumnezeu insuflate, stând înaintea Treimii cu Apostolul Pavel cel de Dumnezeu văzător, Luca prealăudate. Cu acesta neîncetat te mărim pe tine, de Dumnezeu-arătătorule.
Stih: Sfinte Apostole şi Evanghelist Luca, roagă-te lui Dumnezeu pentru noi!

Prin raza cea de lumină, purtătorule Luca, roagă-te a se lu​mina cântăreţii tăi, şi dăruieşte pace lumii, preafericite, ca ne​încetat să te mărim pe tine, de Dumnezeu-grăitorule.
Slavă Tatălui și Fiului și Sfântului Duh!

Bucurându-te, acum, Luca, stai înaintea Împăratului tuturor, fiind împodobit cu cununa dumnezeieştii bunei podoabe şi a frumuseţii. Pentru aceasta, pe tine, de Dumnezeu-grăitorule, neîncetat te mărim.
Și acum și pururea și în vecii vecilor. Amin!

Pe Cuvântul cel fără de trup L-ai primit, pe Cel ce a voit să înnoiască firea mea, şi pe Aces​ta întrupat Fecioară L-ai năs​cut. Pentru aceasta pe tine, de Dumnezeu Născătoare, neîncetat te mărim.
Preasfântă Născătoare de Dumnezeu, miluieşte-ne pe noi!
Cântarea a 9-a (Catavasia) – glasul 4

Tot neamul pământesc să salte cu duhul, fiind luminat; şi să prăznuiască firea minţilor celor fără de trup, cinstind sfânta prăznuire a Maicii lui Dumnezeu, şi să strige: Bucură-te, preafericită Născătoare de Dumnezeu, curată, pururea  Fecioară! (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin! Apoi, de obicei pe glasul al 2-lea:
Sfânt este Domnul Dumnezeul nostru! (de trei ori)
Înălţaţi pe Domnul Dumnezeul nostru şi vă închinaţi aşternutului picioarelor Lui (o închinăciune), că sfânt este!
Luminândele
Luminânda a 9-a, a Învierii, din Octoih - glasul 2
Încuiate fiind ușile, Stăpâne, când ai intrat umplut-ai pe Apostoli de Duhul cel Preasfânt, cu pace insuflându-i, cărora le-ai dat și a lega și a dezlega păcatele. Și după opt zile coasta Ta și mâinile ai arătat lui Toma, cu care grăim: Domn și Dumnezeu, Tu ești!
Slavă Tatălui şi Fiului şi Sfântului Duh!
Luminânda Sfântului Apostol şi Evanghelist Luca – glasul 2
Podobie: Cu ucenicii să ne suim...
Luca, Apostole al lui Hristos, tăinuitorule al celor negrăite şi învăţătorule al păgânilor; cu dumnezeiescul Pavel şi cu curata de Dumnezeu Născătoarea, a cărei dumnezeiască icoană din dragoste ai zugrăvit-o, roagă-te, văzătorule de Dumnezeu, pentru noi, cei ce te fericim pe tine şi săvârşim sfinţită adormirea ta, preaînţelepte grăitorule de cele de taină.
Şi acum şi pururea şi în vecii vecilor. Amin!
Luminânda a 9-a a Născătoarei de Dumnezeu, din Octoih - glasul 2
Pe Fiul tău când L-ai văzut înviat din mormânt a treia zi, dumnezeiască Mireasă, Preasfântă Fecioară, ai lepădat toată mâhnirea pe care, ca o Maică, o ai îndurat, când L-ai văzut pătimind. Și de bucurie umplându-te, cu ucenicii Lui cinstindu-L, Îl auzi pe El. Pentru aceasta, pe cei ce te propovăduiesc pe tine, Născătoare de Dumnezeu, acum mântuiește-i
Laudele
Stihirile Laudelor Învierii glasului 3, din Octoih

Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cele înalte! Ţie se cuvine cântare, Dumnezeule. (Psalmul 148, 1)

Lăudaţi-L pe El toţi îngerii Lui, lăudaţi-L pe El toate puterile Lui! Ţie se cuvine cântare, Dumnezeule. (Psalmul 148, 2)
Stih: Ca să facă între dânşii judecată scrisă; slava aceasta este a tuturor cuvioșilor săi. (Psalmul 149, 9)
Veniţi, toate neamurile, cunoaşteţi puterea tainei celei înfricoşătoare: că Hristos, Mântuitorul nostru, Cuvântul cel dintru început, S-a răstignit pentru noi şi de voie S-a îngropat şi a înviat din morţi, ca să mântuiască toate; Acestuia să ne închinăm!
Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)
Spus-au toate minunile străjerii Tăi, Doamne; dar soborul deşertăciunii, umplând de daruri dreapta lor, socoteau că vor ascunde Învierea Ta, pe care lumea o slăveşte; miluieşte-ne pe noi!

Stih: Lăudaţi-L pe El întru puterile Lui, lăudaţi-L pe El după mulţimea slavei Lui! (Psalmul 150, 2)
De bucurie toate s-au umplut, luând dovedirea Învierii; că Maria Magdalena la groapă a venit şi a aflat înger pe piatră şezând, cu veşmintele strălucind şi zicând: Ce căutaţi pe Cel viu printre cei morţi? Nu este aici, ci S-a sculat, precum a zis, mergând mai înainte în Galileea.
Stih: Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Întru lumina Ta, Stăpâne, vom vedea lumină, Iubitorule de oameni; că ai înviat din morţi, dăruind mântuire neamului omenesc, ca să Te slăvească toată făptura pe Tine, Cel singur fără de păcat; miluieşte-ne pe noi!
Stihirile de laudă ale Sfântului Apostol şi Evanghelist Luca – glasul 1
Podobie: Pe tine norul cel luminos...
Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)
Pe Ucenicul lui Hristos, pe scriitorul Evangheliei cel preaînţelept, pe chipul cel însufleţit şi frumos al vasului alegerii, a cărui laudă este în toate bisericile, credincioşilor, întru cântări să-l cinstim pe Luca Apostolul. Că el a propovăduit preaslăvitele minuni ale lui Dumnezeu, luminând prin har pe cei de pe pământ, prin razele cuvântării de Dumnezeu.
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

Meşteşugul vindecării sufletelor, mai mult decât al trupurilor, înţelepte, învăţându-te, şi spre amândouă preabun arătându-te, cu înţelepciunea lui Dumnezeu fiind insuflat, prin care şi vindecând sufletele şi trupurile, Luca preafericite, chemi la cunoştinţă şi îndemni la dragostea lui Dumnezeu, şi totdeauna ridici pe oameni spre cer, şi te rogi pentru toţi cei ce te laudă pe tine. 
Stih: În tot pământul a ieşit vestirea lor şi la marginile lumii cuvintele lor. (Psalmul 18, 4)
Cu undiţa cea cuvântătoare, pe cei ce intraseră în adâncul necunoștinței, trăgându-i ca pe nişte peşti la dumnezeiasca cunoştinţă, lui Hristos mâncare bună i-ai adus, preafericite, cinste vrednică după datorie, viaţă nestricată, Luca preasfinţite. Pentru aceasta, şi Apostol al lui Hristos ai fost şi înţelept Evanghelist al faptelor celor lucrătoare ale harului.
Stih: Cerurile spun slava lui Dumnezeu şi facerea mâinilor Lui o vesteşte tăria. (Psalmul 18, 1)
Glasul 8: Veniţi, toată făptura, să lăudăm întru cântări pe doctorul cel sufletesc, cu adevărat, şi ucenicul Mântuitorului, pe Luca pururea fericitul! Că acesta boala necredinţei, cu ungerea scăldătoarei lui Hristos a vindecat-o, şi, cu râurile apelor celor de Dumnezeu izvorâte din gură, ţarinile cele însufleţite ale bunei vestiri le-a adăpat. Pentru aceasta, a ieşit după prorocie vestea lui în toată lumea, şi se roagă să se mântuiască sufletele noastre. 
Slavă Tatălui şi Fiului şi  Sfântului Duh!
Stihira Evangheliei a Noua, a Învierii - glasul 5

Ca întru anii cei de apoi, fiind seară întru întâia zi a săptămânii, stat-ai înaintea ucenicilor, Hristoase, și printr-o minune, cu intrarea prin ușile încuiate, ai adeverit minunea Învierii Tale celei din morți; și ai umplut de bucurie pe Ucenici și Duh Sfânt le-ai dat lor și puterea iertării păcatelor le-ai împărțit; și pe Toma nu l-ai lăsat să se afunde în valul necredinței. Pentru aceasta, dă-ne și nouă cunoștință adevărată și iertare de greșeli, Milostive Doamne.

Şi acum şi pururea şi în vecii vecilor. Amin!
A Născătoarei de Dumnezeu - glasul 5

Preabinecuvântată eşti, Născătoare de Dumnezeu Fecioară, că, prin Cel ce S-a întrupat din tine, iadul s-a robit, Adam s-a chemat, blestemul s-a pierdut, Eva s-a izbăvit, moartea s-a omorât şi noi am înviat. Pentru aceasta, cântând, grăim: Binecuvântat eşti, Hristoase Dumnezeule, Cel ce ai binevoit aşa, slavă Ţie!
PREOTUL: Slavă Ţie, Celui ce ne-ai arătat nouă lumina!
STRANA cântă: Doxologia mare pe glasul 5
(pe care s-a cântat Stihira Evangheliei de la „Slavă...“)
Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!

Troparul Învierii – glasul 4
Astăzi mântuire a toată lumea s-a făcut; să cântăm Celui ce a înviat din mormânt şi Începătorului vieţii noastre; căci, călcând cu moartea pe moarte, biruinţă ne-a dăruit nouă şi mare milă.

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!
Și cântă pe glasul 3
Slavă Tatălui şi Fiului şi Sfântului Duh!
Pe Tatăl şi pe Fiul și pe Sfântul Duh să lăudăm credincioşii, pe un Dumnezeu, pe un Domn, ca dintr-un soare; că în trei străluciri este Treimea şi luminează pe toţi cei ce strigă: Pomenește-ne şi pe noi întru Împărăţia Ta!
Şi acum şi pururea şi în vecii vecilor. Amin!
Bucură-te, uşa lui Dumnezeu, prin care Făcătorul a trecut, întrupându-Se, şi pecetluită te-a păstrat! Bucură-te, nor ușor, care ai purtat pe Hristos, ploaia cea dumnezeiască! Bucură-te, scară şi scaun ceresc! Bucură-te, munte cinstit, roditor şi netăiat!
Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos! Mântuieşte-ne pe noi, Fiul lui Dumnezeu, Cel ce ai înviat din morţi, pe noi, cei ce-Ţi cântăm Ţie: Aliluia!
Apoi cântă: Troparele și Condacele
Troparul Învierii glasului 3

Să se veselească cele cereşti şi să se bucure cele pământeşti! Că a făcut biruinţă cu braţul Său Domnul, călcat-a cu moartea pe moarte; Cel întâi-născut din morți S-a făcut, din pântecele iadului ne-a mântuit pe noi şi a dat lumii mare milă.
Troparul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 4

Cel ce ești întâi chemat între apostoli şi lui Petru frate adevărat, Stăpânului tuturor, Andreie, roagă-te, pace lumii să dăruiască şi sufletelor noastre mare milă.
Troparul Sfântului Apostol şi Evanghelist Luca - glasul 3
Apostole Sfinte şi Evangheliste Luca, roagă pe milostivul Dumnezeu ca să dea iertare de greşeli sufletelor noastre!
Slavă Tatălui şi Fiului şi Sfântului Duh!
Condacul Sfântului Apostol şi Evanghelist Luca - glasul 4
Podobie: Arătat-Te-ai astăzi lumii...
Ucenic făcându-te Cuvântu​lui lui Dumnezeu, împreună cu Pavel ai luminat tot pământul şi negura ai izgonit-o, scriind Dum​nezeiască Evanghelia lui Hristos..
Și acum şi pururea şi în vecii vecilor. Amin!
Condacul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 2

Pe grăitorul de Dumnezeu cel cu numele de bărbăţie numit şi cel mai întâi chemat dintre ucenicii Mântuitorului, pe fratele lui Petru să-l lăudăm! Că precum de demult acestuia şi nouă acum a strigat: Veniţi, aflat-am pe Cel dorit! (…lung)
Trisaghionul (Cântarea întreit-sfântă)

PREOTUL: Domnului să ne rugăm!

STRANA: Doamne, miluieşte!

PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!

Sfinte Dumnezeule, Sfinte tare, Sfinte fără de moarte, miluieşte-ne pe noi!
Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar citește Prochimenul Apostolului.

PREOTUL: Înţelepciune!


CÂNTĂREȚUL: Din Epistola către Galateni şi din Epistola către Coloseni a Sfântului Apostol Pavel, citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul:

1. al Duminicii a 20-a după Rusalii, Galateni 1, 11-19:
Fraților, vă fac cunoscut că Evanghelia cea binevestită de mine nu este după om; pentru că nici eu n-am primit-o de la om, nici n-am învățat-o, ci prin descoperirea lui Iisus Hristos. Căci ați auzit despre purtarea mea de altădată în iudaism, că prigoneam peste măsură Biserica lui Dumnezeu și o pustiam și spoream în iudaism mai mult decât mulți dintre cei care erau de vârsta mea în neamul meu, fiind mult râvnitor al datinilor mele părintești. Dar, când a binevoit Dumnezeu, Care m-a ales din pântecele mamei mele și m-a chemat prin harul Său, să descopere pe Fiul Său întru mine, pentru ca să-L binevestesc la neamuri, îndată nu am primit sfat de la trup și de la sânge, nici nu m-am suit la Ierusalim, la apostolii cei dinainte de mine, ci m-am dus în Arabia și m-am întors iarăși la Damasc. Apoi, după trei ani, m-am suit la Ierusalim, ca să-l cunosc pe Chefa și am rămas la el cincisprezece zile. Iar pe altul dintre apostoli n-am văzut, decât numai pe Iacov, fratele Domnului.
2. al Sfântului Apostol şi Evanghelist Luca, Coloseni 4, 5-9; 14, 18:
Fraţilor, umblaţi cu înţelepciune faţă de cei ce sunt afara Bisericii, răscumpărând vremea. Vorba voastră să fie totdeauna plăcută, cu sare dreasă, ca să ştiţi cum trebuie să răspundeţi fiecăruia. Toate câte mă privesc pe mine le va face cunoscute Tihic, iubitul frate, credincios slujitor şi împreună rob cu mine întru Domnul. L-am trimis pe el la voi, tocmai pentru aceasta, ca să ştiţi cum ne aflăm şi ca să mângâie inimile voastre, împreună cu Onisim, credinciosul şi iubitul frate, care este dintre voi; ei vă vor aduce la cunoştinţă toate cele de aici. Vă îmbrăţişează Luca, doctorul cel iubit. Salutarea cu mâna mea, a lui Pavel. Aduceţi-vă aminte de lanţurile mele. Harul fie cu voi! Amin!

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău!

PREOTUL: Din Sfânta Evanghelie de la Matei, Luca şi Ioan, citire.


STRANA: Slavă Ţie, Doamne, slavă Ţie!

PREOTUL: Să luăm aminte! Apoi, dintre Sfintele Uşi citeşte Sfânta Evanghelie
1. a Duminicii a 20-a după Rusalii, Luca 7, 11-16 (Învierea fiului văduvei din Nain):
În vremea aceea S-a dus Iisus într-o cetate numită Nain și împreună cu El mergeau ucenicii Lui și mulțime mare. Iar când S-a apropiat de poarta cetății, iată scoteau un mort, singurul copil al mamei sale, și ea era văduvă, iar mulțime mare din cetate era cu ea. Și, văzând-o Domnul, I s-a făcut milă de ea și i-a zis: Nu plânge! Atunci, apropiindu-Se, S-a atins de sicriu, iar cei ce-l duceau s-au oprit. Și a zis: Tinere, ție îți zic, scoală-te! Iar cel ce fusese mort s-a ridicat și a început să vorbească, iar Iisus l-a dat mamei sale. Și frică i-a cuprins pe toți și slăveau pe Dumnezeu, zicând: Proroc mare S-a ridicat între noi și Dumnezeu a cercetat pe poporul Său.
2. a Sfântului Apostol şi Evanghelist Luca, Luca 10, 16-21:
Zis-a Domnul ucenicilor Săi: Cine vă ascultă pe voi Mă ascultă pe Mine şi cel ce se leapădă de voi se leapădă de Mine; iar cine se leapădă de Mine se leapădă de Cel care M-a trimis pe Mine. Iar cei şaptezeci s-au întors cu bucurie, zicând: Doamne, şi diavolii se pleacă nouă în numele Tău. Atunci Iisus le-a răspuns: Am văzut pe Satana ca un fulger căzând din cer. Iată, v-am dat putere să călcaţi peste şerpi şi peste scorpii şi peste toată puterea vrăjmaşului; şi nimic nu vă va putea vătăma. Însă nu vă bucuraţi de aceasta, că duhurile se pleacă vouă, ci vă bucuraţi mai ales pentru că numele voastre s-au scris în ceruri. În ceasul acela s-a bucurat Iisus cu duhul şi a zis: Te slăvesc pe Tine, Părinte, Doamne al cerului şi al pământului, că ai ascuns acestea de cei înţelepţi şi de cei pricepuţi şi le-ai descoperit copiilor. Da, Părinte, căci aşa a fost înaintea Ta, bunăvoinţa Ta.

STRANA: Slavă Ţie, Doamne, slavă Ţie!
Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem.

Toată grija cea lumească,

de la noi s-o lepădăm, de la noi s-o lepădăm!
Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim! (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor.


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!
Apoi cântă: Chinonicul
Lăudaţi pe Domnul din ceruri, lăudaţi-L pe El întru cele înalte! Aliluia! Aliluia! Aliluia!
urmat, dacă se obişnuieşte, de una, sau două pricesne, la alegere.
Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge.
Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă! Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


sau pe glasul 6: Cinei Tale celei de taină, astăzi, Fiul lui Dumnezeu, părtaş mă primeşte, că nu voi spune taina Ta vrăjmaşilor Tăi, nici sărutare Îţi voi da, ca Iuda, ci ca tâlharul, mărturisindu-mă, strig Ţie: „Pomeneşte-mă, Doamne, întru împărăţia Ta!“. Aliluia! Aliluia! Aliluia!

PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta, că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale! Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Cel ce a înviat din morţi, Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviţilor şi întrutot lăudaţilor Apostoli, ale Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfântului Apostol şi Evanghelist Luca, ale Sfântului Mucenic Marin cel Bătrân și ale celor împreună cu dânşii, a căror pomenire o săvârşim, ale Sfinţilor şi Drepţilor dumnezeieşti Părinţi Ioachim şi Ana şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

PREOTUL rosteşte cuvântul de învăţătură.

